הכוכב הבא

ערך זה עוסק בפורמט החדש של כוכב נולד. אם התכוונתם לפורמט הישן של התוכנית, ראו .
| --- | --- |

סמליל התוכנית מהעונה העשירית
 מבוסס על:  כוכב נולד 
 סוגה:  תוכנית מציאות
 יוצרים:  טדי הפקות שידורי קשת
 בימוי:  יואב צפיר
 מנחים:  אסי עזר (עונות 1–) אסתי גינזבורג (עונה 1) רותם סלע (עונות 2–) יעל גולדמן (עונה 4, בשלב האודישנים בלבד)
 שופטים:  צביקה הדר (עונה 1) ריטה (עונה 1) רני רהב (עונה 1) אייל גולן (עונה 1) מוקי (עונות 1–3) אסף אטדגי (עונות 2–3) הראל סקעת (עונות 2–6) קרן פלס (עונה 2–) סטטיק ובן-אל תבורי (עונה 4–8) אסף אמדורסקי (עונה 4–) שירי מימון (עונה 6–)  איתי לוי (עונה 7–)  נינט טייב (עונה 8–9)  רן דנקר (עונה 9–)   עדן חסון (עונה 10–)
 זוכים:  אביתר קורקוס (עונה 1) נדב גדג' (עונה 2) חובי סטאר (עונה 3) אימרי זיו (עונה 4) נטע ברזילי (עונה 5, זוכת אירוויזיון 2018) קובי מרימי (עונה 6) עדן אלנה (עונה 7) תמיר גרינברג (עונה 8) אליאב זוהר (עונה 9) עדן גולן (עונה 10) יובל רפאל (עונה 11)
 פרסים:  250,000 ש"ח (עונה 1) ייצוג ישראל באירוויזיון (עונות 2–7, 10–11) 1,000,000 ש"ח (עונות 8–9)
 ארץ מקור:  ישראל ישראל
 שפות:  עברית
 מספר עונות:  11
 מספר פרקים:  280 (נכון לעונה 10)
 תוכנית מקור:  כוכב נולד
 הפקה
 מפיק:  טמירה ירדני דודו ירדני (עונות 1–2)
 חברת הפקה:  טדי הפקות
 עורכים:  יואב צפיר
 אתר צילומים:  קריית התקשורת נווה אילן
 אורך פרק:  40–90 דקות
 שידור
 רשת שידור:  שידורי קשת ערוץ 2 (עונות 1–4)  קשת 12 (החל מעונה 5–)  ערוץ 24 (ש.ח)
 תקופת שידור מקורית:  2 בספטמבר 2013 – הווה
 קישורים חיצוניים
 אתר רשמי
 דף התוכנית ב-IMDb
 
הכוכב הבא (מהעונה השלישית ועד השביעית ובעונה העשירית והאחת עשרה נקראה "הכוכב הבא לאירוויזיון") היא תוכנית מציאות ישראלית, אשר היוותה המשך לקדם-אירוויזיון מהעונה השנייה ועד השביעית ומאז העונה העשירית. שידור התוכנית החל בערוץ 2 ב-2 בספטמבר 2013 במסגרת שידורי קשת, ומנובמבר 2017 היא משודרת בערוץ קשת 12. התוכנית מהווה מעין המשך לתוכנית "כוכב נולד", כאשר במרכזה תחרות שירה בין כישרונות חדשים בתחום. בניגוד ל"כוכב נולד", בתוכנית זו הקהל שמשתתף בצילומי התוכנית מצביע למתמודדים (באפליקציה), והחל מהעונה השנייה, היא אינה משודרת בשידור חי, למעט שידור הגמר. סימן ההיכר הבולט של הפורמט החדש הוא המסך שעולה אם המתמודד קיבל מהקהל באולפן ומהשופטים מספיק קולות כדי לעבור את הרף הנדרש כדי לעבור לשלב הבא. פורמט "הכוכב הבא" נמכר לרשת ABC האמריקאית, לערוץ M6 הצרפתי, לערוץ ITV בבריטניה ולערוצים במדינות נוספות כגון: רוסיה, איטליה, גרמניה, הונגריה, טורקיה, ברזיל, פורטוגל, סין, אינדונזיה, יוון, ארגנטינה והודו.
בנובמבר 2015, לפני תחילת שידור העונה השלישית, הוחלט כי שמה של התוכנית ישונה רשמית ל"הכוכב הבא לאירוויזיון", לאחר שטדי הפקות וקשת חתמו עם רשות השידור על שיתוף הפעולה לשליחת הזוכה לתחרות האירוויזיון בפעם השנייה ברציפות.
בעונה הראשונה של התוכנית זכה אביתר קורקוס. לאחר מכן נקבע כי זוכה העונה יהיה נציג ישראל באירוויזיון בשנת הזכייה שלו, והזוכים בעונות אלה הם נדב גדג', חובי סטאר, אימרי זיו, נטע ברזילי (שלאחר מכן זכתה באירוויזיון 2018), קובי מרימי (שהיה הנציג של ישראל באירוויזיון 2019 שנערך בתל אביב) ועדן אלנה (שייצגה את ישראל באירוויזיון 2021, לאחר ביטול אירוויזיון 2020). בעונה השמינית ותשיעית של התוכנית, זוכה העונה זכה במיליון שקלים. מעונה העשירית הפרס לזוכה חזר להיות ייצוג ישראל באירוויזיון.
ב-12 בדצמבר 2019 פרסם בתחילה תאגיד השידור הישראלי כי החל משנת 2022 ייבחר נציג ישראל באירוויזיון במתכונת קדם-אירוויזיון, שישודר לראשונה בכאן 11, אולם ב-2021 הוחלט בתאגיד כי יתקיים מכרז שבו תיבחר תוכנית מגוף שידור אחר לבחירת הנציג לאירוויזיון – כאשר "הכוכב הבא" הגישה מועמדות – אולם התוכנית "אקס פקטור ישראל" מרשת 13 שהתמודדה מולה זכתה במכרז ותבחר את הנציג הישראלי לאירוויזיון 2022. בכך סיימה "הכוכב הבא" את תפקידה כ"קדם אירוויזיון" וחזרה לאוויר ביוני 2021 עם פרס של מיליון שקלים חדשים. ב-5 ביוני 2023 הכריז התאגיד כי "הכוכב הבא" תחזור לתפקד כ"קדם אירוויזיון" ושהנציג לאירוויזיון 2024 ייבחר במסגרת עונת העשור של התוכנית.